CELEX: C2007/082/88
Language: el
Date: 2007-04-14 00:00:00
Title: Υπόθεση T-24/07: Προσφυγή της 6ης Φεβρουαρίου 2007 — ThyssenKrupp Stainless κατά Επιτροπής

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/39
            
         Προσφυγή της 6ης Φεβρουαρίου 2007 — ThyssenKrupp Stainless κατά Επιτροπής
   (Υπόθεση T-24/07)
   (2007/C 82/88)
   Γλώσσα διαδικασίας: η γερμανική
   Διάδικοι
   
      Προσφεύγουσα: ThyssenKrupp Stainless AG (Duisburg, Γερμανία) (εκπρόσωποι: M. Klusmann και S. Thomas, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση·
            
         
               —
            
            
               επικουρικώς, να ακυρώσει το σημείο 2 του διατακτικού της αποφάσεως·
            
         
               —
            
            
               έτι επικουρικότερον, να μειώσει το ποσό του χρηματικού προστίμου που επιβλήθηκε με την απόφαση στην προσφεύγουσα·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα στρέφεται κατά της αποφάσεως της Επιτροπής C(2006) 6765 τελικό της 20ής Δεκεμβρίου 2006 στην υπόθεση COMP/39.234 — Στοιχείο κράματος, νέα απόφαση. Με την προσβαλλόμενη απόφαση, η οποία αφορά την επανάληψη της διαδικασίας IV/35.814 — Στοιχείο κράματος, με την οποία επιβλήθηκε στην προσφεύγουσα πρόστιμο λόγω παραβάσεως του άρθρου 65, παράγραφος 1, KS εκ μέρους της Thyssen Stahl GmbH (πρώην Thyssen Stahl AG), μέσω συντονισμένης τροποποιήσεως της αξίας αναφοράς στο έντυπο για τον υπολογισμό του στοιχείου κράματος και μέσω εφαρμογής αυτής της τροποποιήσεως.
   Προς θεμελίωση της προσφυγής της η προσφεύγουσα προβάλλει δέκα λόγους:
   
               —
            
            
               παραβίαση της θεμελιώδους αρχής nulla poena sine lege, καθόσον ελλείψει μεταβατικής ρυθμίσεως η Επιτροπή δεν μπορούσε να αποφασίσει την αναδρομική εφαρμογή της Συνθήκης ΕΚΑΧ η οποία έπαυσε να ισχύει το έτος 2002·
            
         
               —
            
            
               πεπλανημένη εφαρμογή του κανονισμού (ΕΚ) 1/2003 (1), καθόσον ο κανονισμός αυτός επιτρέπει εφαρμογή των άρθρων 81 ΕΚ και 82 ΕΚ όχι όμως και της Συνθήκης ΕΚΑΧ·
            
         
               —
            
            
               παραβίαση της θεμελιώδους αρχής res iudicata, καθόσον το ΔΕΚ έχει ήδη αποφανθεί με απόφασή του έχουσα αποκτήσει την ισχύ του δεδικασμένου ότι η προσφεύγουσα, από πλευράς ουσιαστικού δικαίου δεν ευθύνεται για την ήδη προσαφθείσα και καταλογισθείσα στην Thyssen Stahl AG παράβαση·
            
         
               —
            
            
               έλλειψη ευθύνης της προσφεύγουσας από μια ιδιωτική δήλωση αναλήψεως ευθύνης, καθόσον, εν πάση περιπτώσει, αυτή είχε απλώς αναγνωριστικό χαρακτήρα·
            
         
               —
            
            
               παραβίαση της αρχής της ακρίβειας, λόγω ανακριβούς προσδιορισμού των βάσεων επί των οποίων στηρίχθηκαν οι επιβληθείσες κυρώσεις και ανακριβούς θεμελιώσεως της καταλογισθείσας ευθύνης·
            
         
               —
            
            
               παραβίαση της θεμελιώδους αρχής ne bis in idem, καθόσον έχει ήδη επιβληθεί στην προσφεύγουσα για τα ίδια πραγματικά περιστατικά, στο πλαίσιο της πρώτης διαδικασίας, και επιβεβαιώθηκε με απόφαση του ΔΕΚ η οποία έχει περιβληθεί την ισχύ του δεδικασμένου — πρόστιμο·
            
         
               —
            
            
               παραγραφή της παραβάσεως·
            
         
               —
            
            
               προσβολή του δικαιώματος προσβάσεως στα έγγραφα του φακέλου·
            
         
               —
            
            
               προσβολή του δικαιώματος ακροάσεως λόγω ελλιπούς διατυπώσεως των αιτιάσεων, καθώς και
            
         
               —
            
            
               εσφαλμένος υπολογισμός του προστίμου, σε σχέση με την ανακοίνωση του 1996 περί συνεργασίας (2).
            
         
      (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ L 1, σ. 1).
   
      (2)  Ανακοίνωση της Επιτροπής, της 18ης Ιουλίου 1996, σχετικά με τη μη επιβολή ή τη μείωση των προστίμων σε περιπτώσεις συμπράξεων Mitteilung της Επιτροπής (ΕΕ C 207, σ. 4).